Pasop, stres kan jou siek maak! | Maroela Media
Dr. Nadia Goolam Amod (Foto: Verskaf)
Die mediese definisie van stres is fisieke, geestelike of emosionele faktore wat 'n mens se binneste kan aantas. Die uitwerking van stres en spanning kan ekstern (soos 'n uitbarsting by 'n sosiale geleentheid) of intern (soos 'n siekte) wees.
Die Suid-Afrikaanse Depressie-en-Angsgroep (Sadag) dui aan dat een uit elke drie Suid-Afrikaners 'n geestestoestand het of sal hê.
Op lang termyn veroorsaak stres 'n wanbalans van hormone in die liggaam, wat kan lei tot verskeie komplikasies soos geheueverlies, probleme om te konsentreer, swak immuunstelsel, swak slaappatroon, en selfs depressie en angs.
Dr. Nadia Goolam Amod, 'n dokter wat fokus op navorsing en ontwikkeling, sê kroniese en erge spanning kan jou geestesgesondheid belemmer omdat mense dikwels oorweldig, alleen, ongebalanseerd en angstig voel.
"Stres is deel van die lewe. Stresvolle gebeure is onbedoeld, maar jy kan stappe doen om dié gebeure beter te bestuur. Daar is verskeie tipes tuisstrategieë wat jy kan inspan om jou stresvlakke te hanteer," sê sy.
Hierdie strategieë sluit in:
Bly verbind met vriende en familie. Mens-tot-mens-interaksie is baie belangrik.
Skep gesondheidsbewuste leefstylgewoontes soos om gesond te eet, oefening te doen en genoeg te slaap.
Wees bewus van jou omgewing en die belangrikheid daarvan om "mindful" te wees. Bring tyd in die natuur deur, mediteer en leer om in die oomblik te leef.
Praat met kollegas ná 'n ontmoeting of vergadering. Deel dan jou ervarings en oplossings. Dit sal help om jou motiveringsvlakke 'n hupstoot te gee.
Vra hulp. Baie mense loop steeds met die stigma dat hulp vra 'n teken van swakheid is, en daarom ignoreer hulle hul toestand tot hulle dit nie meer kan hanteer nie. Om hulp te vra is nie 'n teken van swakheid nie, dit is 'n teken van sterkte. As jy van die volgende simptome ervaar, maak 'n afspraak met 'n berader voordat dit verder gaan:
Aanhoudende moedelose gevoel
Voortdurende gevoel van angs
Ja, angs is nog n siekte wat toeneem, maar hoe anders, ons is baie wat werkloos is agv Covid19, Als in die lewe is skelm, elke recruiting company wat terug kom na jou soek geld voor jy gaan vir n onderhoud, ons UIF kan dalk miskien Desember uitgesorteer word let wel jy kry n nommer om te bel 4 de Desember in die hoop dat jou aansoek aanvaar is, ons almal het kinders… En hoe se jy vir jou kind daar is NIKS op te eet nie, skole begin einde Januarie hoe en waar gaan ons die geld kry om… Lees meer »